
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιοτήτων Διοίκησης, Λειτουργίας 
και Συντήρησης (ΔΛΣ) της λιμνοδεξαμενής Αγί¬ 
ας Ειρήνης 12 από το Υπουργείο Αγροτικής Ανά¬ 
πτυξης και Τροφίμων στο Δήμο Ελειού-Πρόννων 
Ν. Κεφαλληνίας & Ιθάκης. 1 

Μεταβίβαση αρμοδιοτήτων Διοίκησης Λειτουργί¬ 
ας και Συντήρησης (ΔΛΣ) του αρδευτικού έργου 
«Ρογγόζι-Πωγωνίου» από το Υπ. Αγροτικής Ανά¬ 
πτυξης και Τροφίμων στο Δήμο Δελβινακίου Ν. 
Ιωαννίνων. 2 

Συγχώνευση Νομικών Προσώπων Δημοσίου Δικαίου 
με την επωνυμία «Αθλητικό Κέντρο Λαυρίου» & 
«Δημοτικό Κλειστό Γυμναστήριο Λαυρίου», σε ένα 
Νομικό Πρόσωπο Δημοσίου Δικαίου με την επω¬ 
νυμία «Δημοτικός Αθλητικός Οργανισμός Λαυρε- 


ωτικής». 3 

Τροποποίηση Οργανισμού Εσωτερικής Υπηρεσίας 
του Δήμου ΜΑΚΕΔΝΩΝ Νομού ΚΑΣΤΟΡΙΑΣ. 4 

Καθιέρωση απογευματινής υπερωριακής εργασίας.... 5 


Α ΠΟΦΑΣΕΙ Σ 

Αριθμ. 9106 (1) 


Μεταβίβαση αρμοδιοτήτων Διοίκησης, Λειτουργίας και 
Συντήρησης (ΔΛΣ) της λιμνοδεξαμενής Αγίας Ειρή¬ 
νης 12 από το Υπουργείο Αγροτικής Ανάπτυξης και 
Τροφίμων στο Δήμο Ελειού-Πρόννων Ν. Κεφαλλη¬ 
νίας & Ιθάκης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του ν.δ. 3881/1958 «περί έργων Εγγείων 
Βελτιώσεων», όπως αυτό τροποποιήθηκε και συμπλη¬ 
ρώθηκε μέχρι σήμερα. 

2. Το άρθρο 9 του ν. 2332/1995 «Μητρώο Αγροτών 
και Αγροτικών Εκμεταλλεύσεων και άλλες διατάξεις» 
(ΦΕΚ 181 Α’). 

3. Το π.δ. 256/1989 «Άδεια χρήσης νερού» (ΦΕΚ 121 Α’). 


4. Τις διατάξεις του ν. 2539/1997 «Συγκρότηση της 
Πρωτοβάθμιας Τοπικής Αυτοδιοίκησης» (ΦΕΚ 244 Α’). 

5. Την υπ’ αριθμ. 9069/8.12.2004 απόφαση του Νομάρχη 
Κεφαλληνίας & Ιθάκης με την οποία ταξινομεί τη λιμνο- 
δεξαμενή 12 Αγίας Ειρήνης ως έργο Α’ τάξης. 

6. Την υπ’ αριθμ. 158/2004 απόφαση του Δημοτικού 
Συμβουλίου Ελειού-Πρόννων με την οποία ο Δήμος 
αποδέχεται την ανάληψη της αρμοδιότητας για την 
Διοίκηση, Λειτουργία και Συντήρηση της λιμνοδεξαμε- 
νής και ορίζει εκπρόσωπό του για την παραλαβή της 
λιμνοδεξαμενής. 

7. Το έγγραφο υπ’ αριθμ. 9378/21.12.2004 της Νομαρχι¬ 
ακής Αυτ/σης Κεφαλληνίας & Ιθάκης με το οποίο προ- 
τείνονται τα μέλη της Επιτροπής για την μεταβίβαση 
στο Δήμο Ελειού- Πρόννων της αρμοδιότητας ΔΛΣ του 
έργου του θέματος. 

8. Το έγγραφο υπ’ αριθμ. 4164/8.7.2005 της Περιφέ¬ 
ρειας Ιονίων Νήσων, Δ/νση Τοπικής Αυτ/σης & Δ/σης 
Ν. Κεφαλληνίας & Ιθάκης, με το οποίο προτείνονται 
τα μέλη της Επιτροπής για την παραλαβή από το Υπ. 
Αγροτικής Ανάπτυξης και Τροφίμων της αρμοδιότητας 
ΔΛΣ του έργου του θέματος. 

9. Την υπ’ αριθμ. 8697/23.11.2004 απόφαση του Νομάρ¬ 
χη Κεφαλληνίας & Ιθάκης με την οποία κατανέμεται το 
συγκεντρούμενο στην λιμνοδεξαμενή 12 Αγίας Ειρήνης 
νερό για αρδευτική χρήση. 

10. Την υπ’ αριθμ. 06/5.7.2005 (θέμα 3ο) γνωμοδότηση 
του Κ.Γ.Σ.Ε.Ε υπέρ της μεταβίβασης του έργου στο 
Δήμο Ελειού-Πρόννων. 

11. Την υπ’ αριθμ. ΔΙΔΚ/Φ.1/2/6139/23.3.2004 απόφαση 
του Πρωθυπουργού και Υπουργού Εσωτερικών Δ.Δ. & 
Α. για ανάθεση αρμοδιοτήτων στον Υφυπουργό Εσω¬ 
τερικών Δ.Δ. & Α. Αθανάσιο Νάκο, όπως αυτή τροπο¬ 
ποιήθηκε και ισχύει. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Μεταβιβάζουμε την αρμοδιότητα και ευθύνη της 
Διοίκησης, Λειτουργίας και Συντήρησης της λιμνοδε- 
ξαμενής 12 Αγίας Ειρήνης από το Υπουργείο Αγροτικής 
Ανάπτυξης και Τροφίμων στο Δήμο Ελειού-Πρόννων 
νήσου Κεφαλληνίας και συγκεκριμένα: 

α. Την λιμνοδεξαμενή 12 Αγίας Ειρήνης χωρητικότη¬ 
τας 500.000 πι3 νερού. 

β. Τα έργα συναφή με τη λιμνοδεξαμενή, όπως τον 
κλειστό αγωγό μεταφοράς νερού από το φράγμα στη 
λιμνοδεξαμενή, την περιφερειακή τάφρο, το έργο εξό¬ 
δου απορροής υπερχειλιστή και αποστράγγισης και την 
περίφραξη της λιμνοδεξαμενής. 

2. Οι δαπάνες Διοίκησης, Λειτουργίας και Συντήρη¬ 
σης του έργου ως και των αρδευτικών και υδρευτικών 
δικτύων που θα υδροδοτούνται από αυτό να βαρύνουν 
αποκλειστικά τους ωφελούμενους και να καταβάλλονται 
από αυτούς υπό μορφή ανταποδοτικού τέλους. Η κατα¬ 
νομή των παραπάνω επιβαρύνσεων ή μέρους αυτών θα 
γίνεται από τον φορέα Δ.Λ.Σ. του έργου. 

3. Η αρμοδιότητα για την παρακολούθηση της συμπε¬ 
ριφοράς του ταμιευτήρα παραμένει στο Υπ. Αγροτικής 
Ανάπτυξης και Τροφίμων και ασκείται από τις αρμόδιες 
κατά τον Οργανισμό του Υπουργείου Δ/νσεις Τεχνικών 
Μελετών-Κατασκευών και Γεωλογίας-Υδρολογίας, οι 
οποίες αποκαθιστούν τα προβλήματα που θα προκύ- 
ψουν από την αρμοδιότητα αυτή με πιστώσεις που θα 
διαθέσει το Υπουργείο Αγροτικής Ανάπτυξης & Τρο¬ 
φίμων. 

4. Η αστυνόμευση του έργου θα γίνεται από τον φορέα 
Δ.Λ.Σ. και σύμφωνα με τις διατάξεις του άρθρου 272 του 
π.δ. 410/1995 (ΦΕΚ Α 231). 

5. Για τη μεταβίβαση της αρμοδιότητας ΔΛΣ του έρ¬ 
γου του θέματος συγκροτούμε επιτροπή με μέλη τους 
παρακάτω υπαλλήλους: 

Α. Από την Νομαρχιακή Αυτ/ση Κεφαλληνίας & Ιθά¬ 
κης 

α. Κονταρίνη Ευάγγελο, Γεωπόνο, Προϊστάμενο του 
Τμήματος Εγγείων Βελτιώσεων Κεφαλληνίας, ως πρό¬ 
εδρο, με αναπληρωτή τον Νεόφυτο Γεράσιμο, Γεωπόνο, 
της Δ/νσης Αγροτικής Ανάπτυξης Κεφαλλονιάς. 

β. Ανδρεάτο Ευάγγελο, Γεωλόγο, της Νομαρχιακής 
Αυτ/σης Κεφαλλονιάς. 

γ. Κοκκολιάδη Αγγελική, Πολιτικό Μηχανικό, της Δ/ 
νσης Τεχνικών Υπηρεσιών Κεφαλλονιάς. 

Β. Από την Περιφέρεια Ιονίων Νήσων (Δ/νση Τοπικής 
Αυτ/σης & Δ/σης) 

α. Ανδρονίκου Δημήτριο, Μηχανικό, στη Δ/νση Τοπικής 
Αυτ/σης & Δ/σης, Τμήμα ΤΥΔΚ Κεφαλλονιάς. 

β. Παυλάτου Ελένη, Πολιτικό Μηχανικό, του Δήμου 
Ελειού-Πρόνων με Προγραμματική Σύμβαση με την Πε¬ 
ριφέρεια Ιονίων Νήσων για διάθεσή στην Τ.Υ.Δ.Κ. 

Γ. Από τον φορέα ΔΛΣ (Δήμος Ελειού-Πρόννων). 

Γαβριελάτο Ιωάννη, Δημοτικό Σύμβουλο, ως εκπρό¬ 
σωπος του Δήμου. 

6. Η επιτροπή αυτή κάνει εντός δύο (2) μηνών τις 
παρακάτω ενέργειες: 

α. Διαπιστώνει τη δυνατότητα αυτοτελούς χρήσεως 
και λειτουργίας του έργου και συντάσσει πρακτικό, 
το οποίο υποβάλλει στο Φορέα Δ.Λ.Σ., Υπ. Αγροτικής 
Ανάπτυξης & Τροφίμων (Δνση Αξιοποίησης Εγγειοβελ¬ 
τιωτικών Έργων και Μ.Ε.), Νομαρχιακή Αυτοδιοίκηση 
(Υπηρεσία Εγγείων Βελτιώσεων) και Περιφέρεια (Δ/νση 
Αυτ/σης & Αποκ/σης ή Δ/νση Τοπ/κης Αυτ/σης & Διοί¬ 
κησης). 

β. Παραλαμβάνει, από την αρμόδια υπηρεσία Εγγείων 
Βελτιώσεων της Νομαρχιακής Αυτ/σης Κεφαλληνίας- 
Ιθάκης, (α) το Μητρώο του έργου (περιγράφεται στην 
παράγραφο οκτώ (8)) και (β) τους κτηματολογικούς πί¬ 
νακες και διαγράμματα (όπως έχουν τροποποιηθεί) των 
εκτάσεων που απαλλοτριώθηκαν για την κατασκευή του 


έργου και τα παραδίδει στο Φορέα Δ.Λ.Σ. του έργου και 
στις αρμόδιες Υπηρεσίες Νομαρχιακής Αυτοδιοίκησης 
και Περιφέρειας. 

7. Με την μεταβίβαση των αρμοδιοτήτων Δ.Λ.Σ. του 
έργου οι αρμόδιες Υπηρεσίες της Περιφέρειας παραδί¬ 
δουν έκθεση για τη Δ.Λ.Σ. του έργου στην οποία δίδο¬ 
νται οδηγίες για την λειτουργία και συντήρηση του και 
καθορίζονται οι εργασίες Συντήρησης που πρέπει να 
κάνει κάθε χρόνο ο Φορέας ΔΛΣ λαμβάνοντας υπόψη 
και τους περιβαλλοντικούς όρους της περιοχής. 

8. Το Μητρώο του έργου που υπάρχει ή καταρτίζεται 
σε περίπτωση ανυπαρξίας από την αρμόδια υπηρεσία 
της Νομ/κής Αυτ/σης, περιλαμβάνει απαραίτητα: 

α. Πίνακα απογραφής που παρουσιάζει περιληπτικά 
τα στοιχειώδη έργα που συγκροτούν το έργο (γραμμικά 
και σημειακά). 

β. Σχέδια στις κατάλληλες κλίμακες, της Γ εν. Διάταξης 
και των επί μέρους έργων καθώς και τα λοιπά τεχνικά 
στοιχεία των έργων ώστε να αποδίδουν κατά το εφικτό, 
τη θέση τη μορφή, τυχόν ειδικά τεχνικά χαρακτηριστικά 
τους καθώς και τις συνθήκες λειτουργικότητάς τους. 

γ. Διαγράμματα σε κατάλληλες κλίμακες των ζωνών 
καταλήψεως των έργων που έχουν απαλλοτριωθεί υπέρ 
του Δημοσίου. 

δ. Τεύχος με στοιχεία των υψομετρικών αφετηριών και 
των τριγωνομετρικών σημείων (υψόμετρα - συντεταγμέ¬ 
νες) μετά αυτοσχεδίων ενδεικτικών της θέσεώς τους. 

ε.Έκθεση σχετική με τη μελέτη εφαρμογής και κατα¬ 
σκευής του έργου καθώς και απολογισμό για το συνο¬ 
λικό κόστος του έργου. 

στ.Έγχρωμες φωτογραφίες, διαστάσεων τουλάχιστον 
10X15 εκ. κατά τα διάφορα στάδια εκτέλεσης του έρ¬ 
γου. 

9. Η είσπραξη των οφειλών να γίνεται σύμφωνα με 
τις εκάστοτε διατάξεις που ισχύουν για την είσπραξη 
των εσόδων Δήμων και Κοινοτήτων. Τα έσοδα από τις 
παραπάνω εισπράξεις διατίθενται αποκλειστικά μόνο 
για δαπάνες συντήρησης λειτουργίας και διοίκησης του 
έργου, αποκλειόμενης της διάθεσης τους για οποιοδή- 
ποτε άλλο σκοπό. 

10. Στην περίπτωση που από τον φορέα ΔΛΣ διαπι¬ 
στωθεί πλημμελής συντήρηση του έργου, όπως έχει 
καθοριστεί στην παράγραφο 7, τότε η εκτέλεση των 
εργασιών γίνεται από τις αρμόδιες Υπηρεσίας τις Πε¬ 
ριφέρειας και η είσπραξη των δαπανών από το Περ/κό 
Ταμείο σε βάρος του φορέα Δ.Λ.Σ. του έργου. 

11. Η οργάνωση και η παρακολούθηση των αρδεύσεων 
θα πρέπει να γίνεται σύμφωνα με τις διατάξεις του 
ν. 3030/1954 περί Αγροφυλακής όπως ισχύει σήμερα. 

12. Ο φορέας Δ.Λ.Σ. του έργου υποχρεούται να λει¬ 
τουργεί για λογαριασμό του Υπ. Γεωργίας όσα όργανα 
υδρολογικά έχει τοποθετήσει το Υπουργείο ή πρόκειται 
να τοποθετήσει για την παρακολούθηση της υδρολο¬ 
γίας της περιοχής. Τα έξοδα για την συντήρηση των 
οργάνων, αμοιβών προσωπικού που θα καταγράψει τις 
ενδείξεις και κάθε άλλη δαπάνη επιβαρύνουν τον πα¬ 
ραπάνω φορέα εκτός από τα έξοδα επισκευής και αντι¬ 
κατάστασης των οργάνων τα οποία θα επιβαρύνουν το 
Υπουργείο Αγροτικής Ανάπτυξης & Τροφίμων. 

13. Κάθε αρδευτική περίοδο οι αρμόδιες Υπηρεσίες 
της Περιφέρειας σε συνεργασία με τις αρμόδιες Υπη¬ 
ρεσίες της Νομαρχιακής Αυτ/σης θα καθορίζουν την 
απολήψιμη ποσότητα νερού του Ταμιευτήρα. 

Η παρούσα απόφαση έχει κανονιστικό χαρακτήρα 
(πρβλ. Σ.τ.Ε. 1523/2002) και να δημοσιευθεί στην Εφημε¬ 
ρίδα της Κυβερνήσεως (απόφαση 782/2005 του Σ.τ.Ε.). 

Αθήνα, 25 Οκτωβρίου 2005 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΑΘΑΝ. ΝΑΚΟΣ Ε. ΜΠΑΣΙΑΚΟΣ 

-♦- 

Αριθμ. 12100 (2) 

Μεταβίβαση αρμοδιοτήτων Διοίκησης Λειτουργίας και 
Συντήρησης (ΔΛΣ) του αρδευτικού έργου «Ρογγόζι- 
Πωγωνίου» από το Υπ. Αγροτικής Ανάπτυξης και Τρο¬ 
φίμων στο Δήμο Δελβινακίου Ν. Ιωαννίνων. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του ν.δ. 3881/1958 «περί έργων Εγγείων 
Βελτιώσεων», όπως αυτό τροποποιήθηκε και συμπλη¬ 
ρώθηκε μέχρι σήμερα. 

2. Το άρθρο 9 του ν. 2332/1995 «Μητρώο Αγροτών 
και Αγροτικών Εκμεταλλεύσεων και άλλες διατάξεις» 
(ΦΕΚ 181 Α’). 

3. Το π.δ. 256/1989 «Άδεια χρήσης νερού» (ΦΕΚ 121 Α). 

4. Τις διατάξεις του ν. 2539/1997 «Συγκρότηση της 
Πρωτοβάθμιας Τοπικής Αυτοδιοίκησης» (ΦΕΚ 244 Α’). 

5. Την υπ’ αριθμ. 5386/4.7.2005 απόφαση του Νομάρχη 
Ιωαννίνων με την οποία ταξινομεί το αρδευτικό έργο 
Ρογγόζι-Πωγωνίου ως έργο Β’ τάξης. 

6. Την υπ’ αριθμ. 178/2004 απόφαση του Δημοτικού 
Συμβουλίου του Δήμου Δελβινακίου με την οποία ο 
Δήμος αποδέχεται την ανάληψη της αρμοδιότητας για 
την Διοίκηση, Λειτουργία και Συντήρηση του έργου. 

7. Την υπ’ αριθμ. 7/19.7.2005 (θέμα 60) γνωμοδότηση 
του Κ.Γ.Σ.Ε.Ε υπέρ της μεταβίβασης του έργου στο Δήμο 
Δελβινακίου. 

8. Το υπ’ αριθμ. 2879/20.4.2005 έγγραφο της Νομαρ¬ 
χιακής Αυτ/σης Ιωαννίνων με το οποίο αυτή εισηγείται 
την μεταβίβαση των αρμοδιοτήτων Δ.Λ.Σ. του έργου στο 
Δήμο Δελβινακίου διότι το έργο είναι μικρό (1.560 στρέμ¬ 
ματα) και δεν κατέστη δυνατό η ίδρυση ΤΟΕΒ λόγω μη 
εκδήλωσης ενδιαφέροντος των ελάχιστων κατοίκων 
αγροτών των Δ.Δ. που εξυπηρετούνται από το έργο. 

9. Το υπ’ αριθμ. 2051/28.3.2005 έγγραφο της Νομαρχι¬ 
ακής Αυτ/σης Ιωαννίνων με το οποίο προτείνονται τα 
μέλη της Επιτροπής για την μεταβίβαση του έργου στο 
Δήμο Δελβινακίου. 

10. Το υπ’ αριθμ. 3301/3.3.2005 έγγραφο της Περιφέ¬ 
ρειας Ηπείρου, Δ/νση Αυτ/σης & Αποκ/σης, με το οποίο 
προτείνονται τα μέλη της Επιτροπής για την παραλαβή 
από το Υπ. Αγροτικής Ανάπτυξης & Τροφίμων της αρ¬ 
μοδιότητας ΔΛΣ του έργου του θέματος. 

11. Την υπ’ αριθμ. ΔΙΔΚ/Φ.1/2/6139/23.3.2004 απόφαση 
του Πρωθυπουργού και Υπουργού Εσωτερικών Δ.Δ. & Α. 
για ανάθεση αρμοδιοτήτων στον Υφυπουργό Εσωτερι¬ 
κών Δ.Δ. & Α. Αθανάσιο Νάκο, όπως αυτή τροποποιήθηκε 
και ισχύει. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


1. Μεταβιβάζουμε την αρμοδιότητα και ευθύνη της Διοί¬ 
κησης, Λειτουργίας και Συντήρησης του αρδευτικού έργου 
Ρογγόζι-Πωγωνίου από το Υπουργείο Αγροτικής Ανάπτυ¬ 
ξης και Τροφίμων στο Δήμο Δελβινακίου Ν. Ιωαννίνων και 
συγκεκριμένα των παρακάτω επί μέρους έργων: 

α. Διώρυγα μεταφοράς νερού 4.000 μέτρων. 

β. Δεξαμενή αποθήκευσης νερού χωρητικότητας 
3.500 κ.μ. 

γ. Υπόγειο αρδευτικό δίκτυο μήκους 15.000 μέτρων. 

δ. 38 υδροληψίες. 

ε. Οδικό αγροτικό δίκτυο μήκους 18.300 μέτρων. 

στ. Στραγγιστικό δίκτυο μήκους 14.000 μέτρων. 

2. Οι δαπάνες Διοίκησης, Λειτουργίας και Συντήρησης 
του έργου να βαρύνουν αποκλειστικά τους ωφελούμενους 
και να καταβάλλονται από αυτούς υπό μορφή ανταποδο¬ 
τικού τέλους. Η κατανομή των παραπάνω επιβαρύνσεων 
να γίνεται από τον φορέα Δ.Λ.Σ. του έργου. 

3. Η αστυνόμευση του έργου να γίνεται από τον φορέα 
Δ.Λ.Σ. και σύμφωνα με τις διατάξεις του άρθρου 272 του 
π.δ. 410/1995 (ΦΕΚ Α 231). 

4. Για τη μεταβίβαση της αρμοδιότητας ΔΛΣ του έρ¬ 
γου του θέματος συγκροτούμε επιτροπή με μέλη τους 
παρακάτω υπαλλήλους: 

α. Από μέρους της Νομαρχιακής Αυτ/σης Ιωαννίνων. 

αα. Χαρίση Θεοδώρα, Γεωπόνο, της Δ/νσης Εγγείων 
Βελτιώσεων της Νομαρχιακής Αυτ/σης Ιωαννίνων, ως 
πρόεδρο, με αναπληρωτή την Μπάρκα Δήμητρα, της 
ίδιας Υπηρεσίας. 

αβ. Μάντζιο Δημοσθένη, Γεωλόγο, της Δ/νσης Εγγείων 
Βελτιώσεων της Νομαρχιακής Αυτ/σης Ιωαννίνων με 
αναπληρωτή τον Μήτση Χρήστο, Γεωπόνο, της ίδιας 
Υπηρεσίας. 

αγ. Νικολού Ελένη, Πολιτ. Μηχανικός, της Δ/νσης Δ.Τ.Υ. 
της Νομαρχιακής Αυτ/σης Ιωαννίνων με αναπληρωτή 
την Μαρκούλα Ιουλία, Πολιτ. Μηχανικός, της ίδιας Υπη¬ 
ρεσίας. 

β. Από μέρους της Περιφέρειας Ηπείρου (Δ/νση Αυτ/ 
σης & Αποκ/σης) και φορέα ΔΛΣ. 

βα. Κολιοφώτο Βασίλειο, Δημοτικό Σύμβουλο Δήμου 
Δελβινακίου. 

ββ. Καραθανάση Ευάγγελο, Πολιτ. Μηχανικό, της ΤΥΔΚ 
Ν. Ιωαννίνων. 

βγ. Κιτσαρά Λάμπρο, Πολιτ. Μηχανικό, της ΤΥΔΚ Ν. 
Ιωαννίνων. 

5. Η επιτροπή αυτή κάνει εντός δύο (2) μηνών τις 
παρακάτω ενέργειες: 

α) Διαπιστώνει τη δυνατότητα αυτοτελούς χρήσεως και 
λειτουργίας του έργου και συντάσσει πρακτικό, το οποίο 
υποβάλλει στο Φορέα Δ.Λ.Σ., Υπ. Αγροτικής Ανάπτυξης & 
Τροφίμων (Δνση Αξιοποίησης Εγγειοβελτιωτικών Έργων 
και Μ. Ε.), Νομαρχιακή Αυτοδιοίκηση (Υπηρεσία Εγγείων 
Βελτιώσεων) και Περιφέρεια (Δ/νση Αυτ/σης & Αποκ/σης 
ή Δ/νση Τοπ/κης Αυτ/σης & Διοίκησης). 

β) Παραλαμβάνει, από την αρμόδια υπηρεσία Εγγείων 
Βελτιώσεων της Νομαρχιακής Αυτ/σης, (α) το Μητρώο 
του έργου (περιγράφεται στην παράγραφο επτά (7)) και 
(β) τους κτηματολογικούς πίνακες και διαγράμματα (όπως 
έχουν τροποποιηθεί) των εκτάσεων που απαλλοτριώθη- 
καν για την κατασκευή του έργου και τα παραδίδει στο 
Φορέα Δ.Λ.Σ. του έργου και στις αρμόδιες Υπηρεσίες 
Νομαρχιακής Αυτοδιοίκησης και Περιφέρειας. 

6. Με την μεταβίβαση των αρμοδιοτήτων Δ.Λ.Σ. του 
έργου οι αρμόδιες Υπηρεσίες της Περιφέρειας παρα- 

δίδουν έκθεση για τη Δ.Λ.Σ. του έργου στην οποία δί¬ 
δονται οδηγίες για την λειτουργία και συντήρηση του 
και καθορίζονται οι εργασίες Συντήρησης που πρέπει 
να κάνει κάθε χρόνο ο Φορέας ΔΑΣ. 

7. Το Μητρώο του έργου που υπάρχει ή καταρτίζεται 
σε περίπτωση ανυπαρξίας από την αρμόδια υπηρεσία 
της Νομ/κής Αυτ/σης, περιλαμβάνει απαραίτητα: 

α. Πίνακα απογραφής που παρουσιάζει περιληπτικά 
τα στοιχειώδη έργα που συγκροτούν το έργο (γραμμικά 
και σημειακά). 

β. Σχέδια στις κατάλληλες κλίμακες, της Γεν. Διάταξης 
και των επί μέρους έργων καθώς και τα λοιπά τεχνικά 
στοιχεία των έργων ώστε να αποδίδουν κατά το εφικτό, 
τη θέση τη μορφή, τυχόν ειδικά τεχνικά χαρακτηριστικά 
τους καθώς και τις συνθήκες λειτουργικότητάς τους. 

γ. Διαγράμματα σε κατάλληλες κλίμακες των ζωνών 
καταλήψεως των έργων που έχουν απαλλοτριωθεί υπέρ 
του Δημοσίου. 

δ. Τεύχος με στοιχεία των υψομετρικών αφετηριών και 
των τριγωνομετρικών σημείων (υψόμετρα - συντεταγμέ¬ 
νες) μετά αυτοσχεδίων ενδεικτικών της θέσεώς τους. 

ε.'Εκθεση σχετική με τη μελέτη εφαρμογής και κατα¬ 
σκευής του έργου καθώς και απολογισμό για το συνο¬ 
λικό κόστος του έργου. 

στ/Εγχρωμες φωτογραφίες, διαστάσεων τουλάχιστον 
10X15 εκ. κατά τα διάφορα στάδια εκτέλεσης του έργου. 

8. Η είσπραξη των οφειλών να γίνεται σύμφωνα με τις 
εκάστοτε διατάξεις που ισχύουν για την είσπραξη των 
εσόδων Δήμων και Κοινοτήτων. Τα έσοδα από τις πα¬ 
ραπάνω εισπράξεις διατίθενται αποκλειστικά και μόνο 
για δαπάνες συντήρησης λειτουργίας και διοίκησης του 
έργου, αποκλειόμενης της διάθεσης τους για οποιοδή- 
ποτε άλλο σκοπό. 

9. Στην περίπτωση που από τον φορέα ΔΛΣ, διαπι¬ 
στωθεί πλημμελής συντήρηση του έργου, όπως έχει 
καθοριστεί στην παράγραφο 6, τότε η εκτέλεση των 
εργασιών γίνονται από τις αρμόδιες Υπηρεσίας της Πε¬ 
ριφέρειας και η είσπραξη των δαπανών από το Περ/κό 
Ταμείο σε βάρος του φορέα Δ.Λ.Σ. του έργου. 

10. Η οργάνωση και η παρακολούθηση των αρδεύσε¬ 
ων θα πρέπει να γίνεται σύμφωνα με τις διατάξεις του 
ν. 3030/1954 περί Αγροφυλακής όπως ισχύει σήμερα. 

11. Η παρούσα απόφαση έχει κανονιστικό χαρακτήρα 
(πρβλ. Σ.τ.Ε. 1523/2002) και να δημοσιευθεί στην Εφημε¬ 
ρίδα της Κυβερνήσεως (απόφαση 782/2005 του Σ.τ.Ε.). 

Αθήνα, 25 Οκτωβρίου 2005 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΑΘΑΝ. ΝΑΚΟΣ Ε. ΜΠΑΣΙΑΚΟΣ 

-♦- 

Αριθμ. 08/ΔΤΑ/22842 (3) 

Συγχώνευση Νομικών Προσώπων Δημοσίου Δικαίου με 
την επωνυμία «Αθλητικό Κέντρο Λαυρίου» & «Δημο¬ 
τικό Κλειστό Γυμναστήριο Λαυρίου», σε ένα Νομικό 
Πρόσωπο Δημοσίου Δικαίου με την επωνυμία «Δημο¬ 
τικός Αθλητικός Οργανισμός Λαυρεωτικής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 203 του π.δ. 410/1995 (ΦΕΚ 
231/Α'). 


2) Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α/30.5.97). 

3) Τις ρυθμίσεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

4) Την υπ’ αριθμ. οικ. 16976/12.11.2003 απόφαση του 
Γ ενικού Γ ραμματέα Περιφέρειας Αττικής για μεταβίβαση 
εξουσίας υπογραφής «Με εντολή Γενικού Γραμματέα 
Περιφέρειας» στο Γενικό Διευθυντή της Περιφέρειας 
Αττικής. 

5) Την υπ’ αριθμ. 200/2005 απόφαση του Δημοτικού 
Συμβουλίου Λαυρεωτικής, αποφασίζουμε: 

Συγχωνεύουμε τα δύο Νομικά Πρόσωπα Δημοσίου 
Δικαίου με την επωνυμία «ΑΘΛΗΤΙΚΟ ΚΕΝΤΡΟ ΛΑΥΡΙΟΥ» 
ΚΑΙ «ΔΗΜΟΤΙΚΟ ΚΛΕΙΣΤΟ ΓΥΜΝΑΣΤΗΡΙΟ ΛΑΥΡΙΟΥ» που 
συστάθηκαν με τις αριθμ. 34542/19.1.1988 απόφαση του 
Νομάρχη Ανατολικής Αττικής και 08/ΔΤΑ/6351/5.4.2001 
απόφαση του Γενικού Γραμματέα Περιφέρειας Αττι¬ 
κής και δημοσιεύθηκαν στα ΦΕΚ 82/15.2.1988/τΒ' & 
417/11.4.2001/τ. Β'αντίστοιχα, σε ένα Νομικό Πρόσωπο 
Δημοσίου Δικαίου με την επωνυμία «ΔΗΜΟΤΙΚΟΣ ΑΘΛΗ¬ 
ΤΙΚΟΣ ΟΡΓΑΝΙΣΜΟΣ ΛΑΥΡΕΩΤΙΚΗΣ» το οποίο διέπεται 
από τις διατάξεις του π.δ. 410/1995 (Δ.Κ.Κ.). 

Αρθρο Ιο 

Σύσταση - Επωνυμία 

Συστήνουμε ίδιο Νομικό Πρόσωπο με την επωνυμία 
«ΔΗΜΟΤΙΚΟΣ ΑΘΛΗΤΙΚΟΣ ΟΡΓΑΝΙΣΜΟΣ ΛΑΥΡΕΩΤΙΚΗΣ» 
προερχόμενο εκ της συγχωνεύσεως των κατωτέρω ιδί¬ 
ων Νομικών Προσώπων του Δήμου Λαυρεωτικής με το 
όνομα: 

α) ΑΘΛΗΤΙΚΟ ΚΕΝΤΡΟ ΔΗΜΟΥ ΛΑΥΡΕΩΤΙΚΗΣ 

β) ΔΗΜΟΤΙΚΟ ΚΛΕΙΣΤΟ ΓΥΜΝΑΣΤΗΡΙΟ ΔΗΜΟΥ ΛΑΥ- 
ΡΕΩΤΙΚΗΣ 

Άρθρο 2ο 
Σκοποί 

Σκοπός του Δημοτικού Αθλητικού Οργανισμού Λαυ¬ 
ρεωτικής είναι: 

α. Η δημιουργία, λειτουργία, διαχείριση, συντήρηση, 
Αθλητικών Κέντρων, Γυμναστηρίων, Γηπέδων, Κολυμβη¬ 
τηρίων και γενικά χώρων Αθλητικών Εγκαταστάσεων των 
οποίων η χρήση ανήκει ή έχει παραχωρηθεί στο Δήμο 
Λαυρεωτικής και η εξασφάλιση της υλοτεχνικής υποδομής 
και του απαραίτητου εξοπλισμού για τη κάλυψη των ανα¬ 
γκών ελεύθερης και οργανωμένης άθλησης των κατοίκων 
του Δήμου Λαυρεωτικής και ιδιαίτερα των νέων. 

β. Η καλλιέργεια και η ανάπτυξη του αθλητισμού για 
όλους (ελεύθερου και οργανωμένου) η αξιοποίηση των 
σχετικών προγραμμάτων και η λειτουργία ειδικών τμη¬ 
μάτων για τη συμμετοχή και άθληση ατόμων με ειδικές 
ανάγκες. 

γ. Η ανάπτυξη ευγενούς άμιλλας, του αθλητικού πνεύ¬ 
ματος, η σωματική, πνευματική και πολιτιστική καλλι¬ 
έργεια των δημοτών. 

δ. Η ίδρυση και λειτουργία τμημάτων κατ’ άθλημα, Ακα- 
δημιών για την παιδική και εφηβική ηλικία και ομάδων με 
συμμετοχή των δημοτών στα διάφορα αθλήματα. 

ε. Η αξιοποίηση του ελεύθερου χρόνου των δημοτών 
και ιδιαίτερα των νέων, η καλλιέργεια φιλάθλου πνεύ- 

ματος, συλλογικότητας και συνεργασίας, και η ενίσχυση 
των κοινωνικών προσπαθειών και επιδιώξεων για την 
υγεία, την ψυχολογική ισορροπία την αναψυχή και την 
απομάκρυνση από τα ναρκωτικά. 

στ. Η μέσω του αθλητισμού διάδοση των παραδόσεων 
και των φιλειρηνικών αισθημάτων του λαού μας και 
η προώθηση μέσα από τους αθλητικούς αγώνες της 
φιλίας μεταξύ των λαών. 

ζ. Η οργάνωση και ανάπτυξη κάθε είδους αθλητικής 
Δραστηριότητας στον Δήμο Λαυρεωτικής (αθλητικές 
εκδηλώσεις, αγώνες, επιμορφωτικά σεμινάρια, διαλέξεις, 
συζητήσεις κ.λπ.) με σκοπό την καλλιέργεια φιλάθλου, 
συναγωνιστικού πνεύματος των ιδανικών του αθλητισμού 
χωρίς φανατισμό, βία στους αθλητικούς χώρους, άσκο¬ 
πους ανταγωνισμούς και κερδοσκοπικούς στόχους. 

η. Η συνεργασία με τα Σχολεία και τους Καθηγητές 
Φυσικής Αγωγής, τους Αθλητικούς Φορείς της πόλης και 
της ευρύτερης περιοχής και η παροχή με κάθε δυνατό 
τρόπο ηθικής και υλικής βοήθειας, και τεχνικής υποστή¬ 
ριξης με στόχο την ενίσχυση και την διερεύνηση του 
πεδίου των πρωτοβουλιών και των παρεμβάσεων τους 
για την ανάπτυξη του αθλητισμού. 

θ. Η ηθική και υλική συμπαράσταση στην προσπά¬ 
θεια ανάπτυξης κάθε αθλητικής δραστηριότητας και 
αθλητικών σωματείων της περιοχής. Η καλλιέργεια του 
πνεύματος της φυσιολατρείας στα πλαίσια της προ¬ 
στασίας του φυσικού περιβάλλοντος και την επίτευξη 
της επαφής με τα στοιχεία της φύσης που δίνουν την 
ώθηση στην άσκηση του σώματος. Η δημιουργία εσόδων 
για την εξυπηρέτηση του σκοπού αυτού. 

ι. Η παροχή κάθε υλικής και τεχνικής βοήθειας και η 
συνεργασία με τους καθηγητές Φυσικής Αγωγής για 
την ανάπτυξη του Σχολικού Αθλητισμού. 

η. Η συνεργασία με άλλους Δήμους και Αθλητικούς 
Φορείς που έχουν σαν κοινό στόχο την ανάπτυξη του 
Αθλητισμού εν γένει. 

Αρθρο 3ο 

Διοίκηση (άρθρο 203/π.δ. 410/1995) 

Ο Δημοτικός Αθλητικός Οργανισμός Λαυρεωτικής 
Διοικείται από εννεαμελές Διοικητικό Συμβούλιο που 
απαρτίζεται: 

α. Από τον Πρόεδρο που μπορεί να είναι ο Δήμαρχος 
ή άλλο αιρετό μέλος ή μη που ορίζεται από το Δημοτικό 
Συμβούλιο. 

β. Πέντε Δημοτικούς Συμβούλους που ορίζονται από 
το Δημοτικό Συμβούλιο με τους αναπληρωτές τους εκ 
των οποίων τρεις (3) από την συμπολίτευση και δύο (2) 
από την αντιπολίτευση. 

γ. Έναν εκπρόσωπο Ποδοσφαιρικών Σωματείων της 
πόλης μας με αναπληρωτή αφού προηγηθεί μεταξύ τους 
ψήφιση. 

δ.Έναν εκπρόσωπο των τοπικών Αθλητικών Συλλόγων 
ή Ομίλων που ορίζεται από τα Διοικητικά Συμβούλια των 
Σωματείων, με αναπληρωτή αφού προηγηθεί μεταξύ 
τους ψήφιση. 

ε.Έναν Δημότη με ειδικές γνώσεις ή συνεισφορά στον 
αθλητισμό και την αθλητική διοίκηση που ορίζονται από 
το Δημοτικό Συμβούλιο με τον αναπληρωτή. 

Τα μέλη του Διοικητικού Συμβουλίου μαζί με τους 
αναπληρωτές τους ορίζονται από το Δημοτικό Συμβού¬ 
λιο και θα προέρχονται και από τα δύο φύλλα (άνδρες 
-γυναίκες) σε ποσοστό κατά το 1/3 από κάθε φύλο. 


Το Διοικητικό Συμβούλιο εκλέγει από τα μέλη του τον 
Αντιπρόεδρο μετά από πρόταση του Προέδρου. 

Με απόφαση του το Διοικητικό Συμβούλιο θα εγκρίνει 
τον κανονισμό της λειτουργίας του, αφού λάβει υπ’ όψη 
του τη γνώμη του Δημοτικού Συμβουλίου. 

Με τον παραπάνω κανονισμό θα ορίζονται λεπτομε¬ 
ρώς θέματα Διοίκησης - Διαχείρισης & Λειτουργίας 
του Ν.Π.Δ.Δ. 

Άρθρο 4ο 

Θητεία μελών του Δ.Σ. 

Η διάρκεια της θητείας του Διοικητικού Συμβουλίου 
του Δ.Α.Ο.Λ.. ακολουθεί την θητεία του Δημοτικού Συμ¬ 
βουλίου και είναι τέσσερα έτη. 

Άρθρο 5ο 

Εκπρόσωποι του Νομικού Προσώπου 

Το ΝΠΔΔ Δ.Α.Ο.Λ. εκπροσωπείται στα δικαστήρια και 
σε κάθε δημόσια αρχή και σε λοιπά νομικά ή φυσικά 
πρόσωπα από τον Πρόεδρο του Διοικητικού Συμβου¬ 
λίου και όταν αυτός απουσιάζει ή κωλύεται από τον 
Αντιπρόεδρο. 

Αρθρο 6ο 

Περιουσία 

Η Περιουσία του Δ.Α.Ο.Λ.. αποτελείταί: 

Από όλες τις αθλητικές εγκαταστάσεις που ανήκουν 
σήμερα στο Δήμο Λαυρεωτικής, το Δημοτικό Κλειστό 
Γυμναστήριο Λαυρίου και τις διπλανές υπαίθριες αθλη¬ 
τικές εγκαταστάσεις, το Γήπεδο Γ. Ραφιά, το Δημοτικό 
Στάδιο Λαυρίου, το Γήπεδο Ηρακλή, το γήπεδο Λεγραι- 
νών (Αθλητικός χώρος) και οποιεσδήποτε άλλες αθλη¬ 
τικές εγκαταστάσεις που περιήλθαν στον Δήμο κατά 
οποιοδήποτε τρόπο. 

Καθώς επίσης και οποιαδήποτε κινητή αθλητική πε¬ 
ριουσία που ανήκει στο Δήμο ή σε Αθλητικά Νόμιμα 
Πρόσωπα που περιήλθαν στη δικαιοδοσία του με οποιο- 
δήποτε τρόπο. 

Αρθρο 7ο 
Πόροι 

Πόροι του Δ.Α.Ο.Λ.. είναι: 

α. Η Ετήσια Επιχορήγηση του Δήμου Λαυρεωτικής 
β. Οι Επιχορηγήσεις Γ.Γ.Α. και κάθε είδους παροχές 
από κρατικούς φορείς. 

γ. Οι Κάθε είδους εισφορές, δωρεές, κληρονομιές, και 
κληροδοσίες. 

δ. Οι Χορηγίες από νομικά ή φυσικά πρόσωπα, 
ε. Οι Συνδρομές και τα κάθε είδους έσοδα από την 
χρήση των αθλητικών χώρων και εγκαταστάσεων. 

στ. Οι Εισπράξεις από διαφημίσεις στους χώρους των 
αθλητικών εγκαταστάσεων. 

ζ. Τα Ποσοστά από εισπράξεις αθλητικών αγώνων ή 
άλλων εκδηλώσεων (ψυχαγωγικών - πολιτιστικών) που 
τελούνται σε ιδιόκτητους χώρους ή χώρους που ο ορ¬ 
γανισμός έχει αναλάβει την εκμετάλλευση. 

η. Οι Εισπράξεις από την ενοικίαση κυλικείων και κο¬ 
ντινών που ανήκουν στην ιδιοκτησία των εγκαταστάσε¬ 
ων του Δημοτικού Αθλητικού Οργανισμού, 
θ. Οι Πρόσοδοι από την ίδια αυτού περιουσία. 

Αρθρο 8ο 

Οικονομική Διοίκηση και Ταμειακή Υπηρεσία 

α. Η διαχείριση του αθλητικού κέντρου γίνεται βάση 
ίδιου προϋπολογισμού εσόδων και εξόδων, εγκρίνεται 

από το Δ.Σ. και τέλος εγκρίνεται από το Δημοτικό Συμ¬ 
βούλιο του Δήμου. 

β. Η ταμειακή και λογιστική υπηρεσία του νομικού 
προσώπου διεξάγεται με βάση τις ισχύουσες διατάξεις 
περί οικονομικής διοικήσεως και λογιστικού των Δήμων 
και Κοινοτήτων και ασκείται από την ταμειακή υπηρεσία 
του Δήμου. 

γ. Διατάκτης των δαπανών του αθλητικού κέντρου 
είναι ο πρόεδρος. Μετά από πρόταση του προέδρου 
και απόφαση του Δ.Σ. ορίζεται ένα από τα μέλη του 
ως αναπληρωτής εν’ όλων ή εν μέρει του προέδρου 
ως διατάκτης. 

Αρθρο 9ο 

Αρμοδιότητες Διοικητικού 
Συμβουλίου -Συνεδριάσεις 

1. Το Διοικητικό Συμβούλιο του νομικού προσώπου 
κατευθύνει τη δράση αυτού για την εκπλήρωση της 
αποστολής του, διοικεί και διαχειρίζεται την περιουσία 
και τους πόρους του νομικού προσώπου, εγκρίνει και 
υποβάλλει τον ετήσιο προϋπολογισμό, απολογισμό και 
ισολογισμό, εκπονεί επενδυτικά προγράμματα ανάπτυ¬ 
ξης τα ων δραστηριοτήτων του νομικού προσώπου και 
εν γένει αποφασίζει για κάθε θέμα που είναι αρμόδιο 
από το νόμο και τον παρόντα Κανονισμό. 

2. Το Διοικητικό Συμβούλιο συνεδριάζει τακτικά μια 
φορά τον μήνα ή συχνότερα εφόσον αυτό κριθεί ανα¬ 
γκαίο από τον Πρόεδρο ή το ζητήσει εγγράφως το ένα 
τρίτο (1/3) των μελών του. Στην τελευταία αυτή περίπτω¬ 
ση, ο πρόεδρος ή κωλυόμενου αυτού ο Αντιπρόεδρος 
υποχρεούται να συγκαλέσει το Διοικητικό Συμβούλιο 
σε συνεδρίαση εντός έξι ημερών από την υποβολή της 
σχετικής αίτησης. Ο Αντιπρόεδρος εκλέγεται από το 
Δημοτικό Συμβούλιο του Νομικού Προσώπου. 

3. Το Διοικητικό Συμβούλιο συγκαλείται σε συνεδρίαση 
από τον Πρόεδρο ή εφόσον αυτός κωλύεται, από τον 
Αντιπρόεδρο με γραπτή πρόσκληση στην οποία αναγρά¬ 
φονται ο τύπος, ο χρόνος και τα θέματα της ημερήσιας 
διάταξης της συνεδρίασης. Η πρόσκληση επιδίδεται 
στους συμβούλους τρεις τουλάχιστον ολόκληρες μέρες 
πριν από την μέρα που ορίζεται η συνεδρίαση. Επίσης 
πρόσκληση δεν απαιτείται εφόσον έχουν καθορισθεί με 
απόφαση του Διοικητικού Συμβουλίου, τακτές ημέρες 
συνεδριάσεων γνωστές στα μέλη. Η πρόσκληση κοινο¬ 
ποιείται και στον οικείο Ο.Τ.Α. 

4. Μέλη του Διοικητικού Συμβουλίου που αδυνατούν 
να συμμετάσχουν στη συνεδρίαση υποχρεούνται να 
ενημερώσουν άμεσα την Γραμματεία του Διοικητικού 
Συμβουλίου με ευθύνη της οποίας ειδοποιούνται τα 
αντίστοιχα αναπληρωματικά μέλη προκειμένου να πα- 
ρευρεθούν στην συνεδρίαση. 

5. Τα θέματα που συζητούνται στις συνεδριάσεις 
είναι τα προβλεπόμενα στην ημερήσια διάταξη την 
οποία καταρτίζει ο Πρόεδρος και η οποία περιλαμβά¬ 
νει στην ημερήσια διάταξη και θέματα που τυχόν έχει 
ζητήσει κάποιος από τους μετέχοντες στη συνεδρίαση, 
με αίτησή του προς αυτόν πριν από την κατάρτιση της 
ημερήσιας διάταξης. Συζήτηση και λήψη απόφασης σε 
θέμα μη προβλεπόμενο στην ημερήσια διάταξη μπο¬ 
ρεί να γίνει μόνο σε εξαιρετικές και κατεπείγουσες 
περιπτώσεις και εφόσον συμφωνεί στην διενέργεια 
της συζήτησης η απόλυτη πλειοψηφία του συνολικού 
αριθμού μελών του. 


6. Το Διοικητικό Συμβούλιο βρίσκεται σε απαρτία όταν 
οι παράγοντες αποτελούν την απόλυτη πλειοψηφία του 
συνολικού αριθμού των μελών του και αποφασίζει με 
τη απόλυτη πλειοψηφία των παρόντων μελών. Σε πε¬ 
ρίπτωση ισοψηφίας επικρατεί η ψήφος του Προέδρου 
του Διοικητικού Συμβουλίου. Η άρνηση ψήφου ή η αποχή 
από την ψηφοφορία λογίζεται ως αρνητική ψήφος. Η 
ψηφοφορία ενεργείται φανερά εκτός από τις περιπτώ¬ 
σεις που ο νόμος ρητά ορίζει να είναι μυστική και δεν 
επιτρέπεται διακοπή ψηφοφορίας για να δικαιολογήσει 
ο σύμβουλος την ψήφο του, παρά μόνο μετά την ψηφο¬ 
φορία με δήλωση του. 

7. Κατά τις συνεδριάσεις του Διοικητικού Συμβουλίου 
τηρούνται πρακτικά στα οποία καταχωρούνται υποχρε¬ 
ωτικά οι γνώμες της πλειοψηφίας και της μειοψηφίας. 

Τα πρακτικά κάθε συνεδρίασης προσυπογράφονται υπο¬ 
χρεωτικά από όλα τα παρόντα στη συνεδρίαση μέλη. 

8. Οι αποφάσεις του Διοικητικού Συμβουλίου είναι 
εκτελεστές από τη λήψη τους και κοινοποιούνται άμεσα 
στον οικείο Ο.Τ.Α. και όπου αλλού από το νόμο ορίζεται 
(εκτός εάν ορίζεται διαφορετικά). 

Αρθρο 10ο 

Σφραγίδα 

Ο Οργανισμός έχει σφραγίδα στρογγυλή, που αποτε- 
λείται από τρεις παράλληλους κύκλούς, στη μέση φέρει 
την προτομή του «Στεφανωμένου του Σουνίου», δεξιά 
και αριστερά αυτού κλάδους ελιάς, γύρω από αυτό τις 
λέξεις Δημοτικός Αθλητικός Οργανισμός Δήμου Λαυ- 
ρεωτικής ΝΠΔΔ και στον εξωτερικό κύκλο τις λέξεις 
Ελληνική Δημοκρατία. 

Αρθρο 11ο 
Λοιπές Διατάξεις 

Για κάθε περίπτωση που δεν προβλέπεται από τον 
παρόντα Κανονισμό έχουν εφαρμογή οι διατάξεις του 
Κώδικα της Δημοτικής και Κοινωνικής Νομοθεσίας, κα¬ 
θώς και οι διατάξεις των σχετικών με την λειτουργία 
των αθλητικών χώρων και εγκαταστάσεων και εφόσον 
δεν αντίκεινται στις διατάξεις του Δημοτικού και Κοι¬ 
νοτικού Κώδικα. 

Άρθρο 12ο 

Προσωπικό 

Το προσωπικό που υπηρετεί στα Νομικά Πρόσωπα 
μεταφέρεται αυτοδικαίως στο Νέο Νομικό Πρόσωπο 
με την ίδια σχέση και τα δικαιώματα με τα οποία υπη¬ 
ρετούσε στα συγχωνευόμενα Νομικά Πρόσωπα.. Θα 
ενσωματωθούν στον Ο.Ε.Υ. του Ν.Π.Δ.Δ. ευθύς ως ψη¬ 
φιστεί από το Διοικητικό Συμβούλιο του Ν.Π.Δ.Δ. και το 
Δημοτικό Συμβούλιο. 

Αρθρο 13ο 

Διάλυση 

Το Ν.Π.Δ.Δ. καταργείται με πράξη του Γενικού Γραμ¬ 
ματέα της Περιφέρειας ύστερα από απόφαση του Δη¬ 
μοτικού Συμβουλίου και του Διοικητικού Συμβουλίου, η 
δε περιουσία του και το προσωπικό του περιέρχονται 
στο Δήμο Λαυρεωτικής μετά την διάλυση του. 

Άρθρο 14ο 
Κάλυψη Δαπάνης 

Συνεχίζονται οι χρηματοδοτήσεις που προέρχονται 
από το άρθρο 4 παρ. α' & β’ και καλύπτονται από τον 

προϋπολογισμό της Γενικής Γραμματείας Αθλητισμού 
και του Υπουργείου Εσωτερικών Δημοσίας Διοίκησης 
& Αποκέντρωσης. 

Από τις διατάξεις αυτής της απόφασης δεν προκα- 
λείται δαπάνη σε βάρος του Προϋπολογισμού του Δή¬ 
μου Λαυρεωτικής το ύψος της οποίας ανέρχεται για 
το τρέχον οικονομικό έτος στο ποσό των 200.000 € 
και θα κυμανθεί στα ίδια επίπεδα και στα επόμενα οι¬ 
κονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 25 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

-♦- 

Αριθμ. 6562 (4) 

Τροποποίηση Οργανισμού Εσωτερικής Υπηρεσίας του 
Δήμου ΜΑΚΕΔΝΩΝ Νομού ΚΑΣΤΟΡΙΑΣ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 12 του ν. 1188/1981 (Φ.Ε.Κ. 
204/τ.Α731.7.1981) «Περί κυρώσεως του Κώδικα περί κα- 
ταστάσεως προσωπικού ΟΤΑ» όπως αντικαταστάθηκαν 
από τις όμοιες της παρ. 5 του άρθρου 8 του ν. 2307/1995 
(Φ.Ε.Κ. 113/τ.Α7ΐ5.6.1995). 

2) Τις διατάξεις του ν. 2190/1994 (Φ.Ε.Κ. 28/τ.Α73.3.1994), 
όπως ισχύουν σήμερα. 

3) Τις διατάξεις του π.δ. 37α/1987 (Φ.Ε.Κ. ΙΙ/τ.Α'), του 
π.δ. 22/1990 (Φ.Ε.Κ. 7/τ.Α') «Μερική επέκταση των δια¬ 
τάξεων που ισχύουν για τους δημοσίους υπαλλήλους 
και τους υπαλλήλους των άλλων Ν.Π.Δ.Δ., στους υπαλ¬ 
λήλους των Ο.Τ.Α.», και του π.δ. 50/2001 (Φ.Ε.Κ. 39/τ.Α’) 
«Καθορισμός των προσόντων διορισμού σε θέσεις φο¬ 
ρέων του δημοσίου τομέα» όπως τροποποιήθηκαν με 
τις όμοιες του π.δ. 347/2003 (Φ.Ε.Κ. 315/τ.Α731.12.2003) 
και του π.δ. 44/2005 (Φ.Ε.Κ. 63/τ.Α79.3.2005). 

4) Την υπ’ αριθμ. 53560/6.8.1986 Εγκύκλιο του ΥΠ.ΕΣ. 
σχετικά με την ψήφιση ΟΕΥ Δήμων και Κοινοτήτων. 

5) Τις διατάξεις της παρ. 2α του άρθρου 1 ν. 2469/1997 
(Φ.Ε.Κ. 38/τ.Α7ΐ4.3.1997). 

6) Τις διατάξεις του ν. 2503/1997 (Φ.Ε.Κ. 107/τ.Α7 
30.5.1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

7) Την υπ’ αριθμ. 2435/27.4.1999 (ΦΕΚ1123/τ.Β7ΐ0.6.1999) 
απόφασή μας περί έγκρισης του Ο.Ε.Υ. του Δήμου ΜΑ¬ 
ΚΕΔΝΩΝ, όπως τροποποιήθηκε μεταγενέστερα. 

8) Την υπ’ αριθμ. 116/2005 απόφαση του Δημοτικού 
Συμβουλίου ΜΑΚΕΔΝΩΝ, σχετικά με την τροποποίηση 
του Ο.Ε.Υ. του Δήμου ΜΑΚΕΔΝΩΝ. 

9) Την ανάγκη για εύρυθμη λειτουργία του Δήμου 
ΜΑΚΕΔΝΩΝ. 

10) Το γεγονός ότι υπάρχουν εγκεκριμένες πιστώσεις 
στον προϋπολογισμό , έτους 2005 , Δήμου ΜΑΚΕΔΝΩΝ, 
αποφασίζουμε: 

Εγκρίνουμε την υπ’ αριθμ. 116/2005 απόφαση του Δη¬ 
μοτικού Συμβουλίου ΜΑΚΕΔΝΩΝ, σχετικά με την τρο¬ 
ποποίηση του Ο.Ε.Υ. του Δήμου. 


Η υπ’ αριθμ. 2435/27.4.1999 (ΦΕΚ 1123/τ.Β/10.6.1999) 
απόφασή μας, όπως τροποποιήθηκε μεταγενέστερα, 
τροποποιείται, ως εξής: 

Στο άρθρο 9: ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕ¬ 
ΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ στις θέσεις ΚΑΤΗ¬ 
ΓΟΡΙΑΣ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ η θέση ΠΕ4 
Αρχιτεκτόνων αντικαθίσταται από την θέση κλάδου ΠΕ3 
Πολιτικών Μηχανικών. 

Κατά τα λοιπά ισχύει η υπ’ αριθμ. 2435/27.4.1999 (ΦΕΚ 
1123/τ.Β/10.6.1999) απόφασή μας, όπως τροποποιήθηκε 
μεταγενέστερα. 

Από την παρούσα απόφαση δεν προκαλείται, επιπλέ¬ 
ον, δαπάνη σε βάρος του Προϋπολογισμού του Δήμου 
ΜΑΚΕΔΝΩΝ έτους 2005. 

Η απόφαση αυτή να δημοσιευθεί στην Εφημερίδα την 
Κυβερνήσεως. 

Καστοριά, 12 Οκτωβρίου 2005 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 3065 (5) 

Καθιέρωση απογευματινής υπερωριακής εργασίας. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Τ ις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, ΝΠΔΔ και Ο.Τ.Α. ...κ.λπ.». 

3. Τις διατάξεις του άρθρου 25 παρ. 7 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις». 

4. Την υπ’ αριθμ. 2/72757/0022/31.12.2003 εγκύκλιο του 
Υπουργείου Οικονομίας & Οικονομικών (Γ.Λ.Κ.) «Πα¬ 
ροχή οδηγιών για την εφαρμογή των διατάξεων του 
ν. 3205/2003». 

5. Το γεγονός ότι προκειμένου να καλυφθούν επιτα¬ 
κτικές λειτουργικές ανάγκες της Υπηρεσίας απαιτεί¬ 
ται η υπερωριακή απασχόληση του προσωπικού και 
συγκεκριμένα: 

α) Των υπαλλήλων της Δ/νσης Οικονομικών Υπηρεσιών 
για την αντιμετώπιση εργασιών που προέκυψαν: 

-Από την ένταξη, μετά την 1.9.2005, σειράς έργων στο 
Γ.Κ.ΠΣ (καρτέλες, ενημερώσεις χρηματοδοτήσεις). 

-Από την προετοιμασία εφαρμογής του διπλογραφι¬ 
κού συστήματος. 

-Από την χορήγηση στατιστικών στοιχείων (από του 
έτους 1998). 

-Από την τροποποίηση των δρομολογίων μεταφοράς 
μαθητών (από 12.9.2005) κατάρτιση πινάκων και επανέ¬ 
λεγχος αυτών. 

-Από την χορήγηση στατιστικών στοιχείων στην Π.Ι.Ν. 
για την μεταφορά μαθητών οικονομικών ετών 2004 και 
2005. 

β) Των εποπτών δημόσιας υγείας για την αντιμετώπιση 
άμεσων και επειγουσών αναγκών που σχετίζονται με 
την προστασία της Δημόσιας Υγείας: 

-Πραγματοποίηση ελέγχων σε καταστήματα υγειονο¬ 
μικού ενδιαφέροντος διαφόρων κατηγοριών (εστιατόρια, 
μπαρ, νυχτερινά κέντρα κλπ.). 

-Έλεγχο τροφίμων 

-Διαπίστωση ανθυγιεινών εστιών κ.λπ. 

γ) Των οδηγών: 

-Για τις μετακινήσεις εντός και εκτός Νομού του Νο- 
μάρχη. 

-Για τις μετακινήσεις των εποπτών δημόσιας υγείας 
προς πραγματοποίηση των από αυτούς διενεργουμένων 
ελέγχων κ,λπ. 

-Για τις μετακινήσεις προσώπων που φιλοξενούνται 
σε τοπικές εορτές και πολιτιστικές εκδηλώσεις. 

δ) Της υπαλλήλου του Τμήματος Απασχόλησης για 
τις εργασίες που προέκυψαν μετά τη δημοσίευση του 
ν. 3286/2005 για τη μέσα σε συγκεκριμένο χρονικό διά¬ 
στημα νομιμοποίηση αλλοδαπών (κατάθεση δικαιολο- 
γητικών και έκδοση αδειών εργασίας). 

ε) Του απασχολούμενου τεχνικού υπαλλήλου για τη 
μαγνητοφώνηση των Πρακτικών του Ν.Σ. 

στ) Του απασχολούμενου επιμελητή σε διάφορες δρα¬ 
στηριότητες εργάτη κατά τη προετοιμασία διαφόρων 
εκδηλώσεων. 

6. Το γεγονός ότι στον προϋπολογισμό της Ν.Α. και 
στον ΚΑΕ 072/0511 υπάρχει πίστωση για το σκοπό αυτό 


ύψους 30.000 ευρώ για το σκοπό αυτό, αποφασίζουμε: 

Εγκρίνουμε την καθιέρωση υπερωριακής απογευμα¬ 
τινής εργασίας πέρα από το κανονικό ωράριο για δε¬ 
καπέντε (15) υπαλλήλους της Ν.Α. για χρονικό διάστημα 
τριών (3) μηνών ως εξής: 


Α/Α 

ΚΛΑΔΟΣ 

ΑΡΙΘΜΟΣ ΥΠΑΛΛΗΛΩΝ 

ΩΡΕΣ 

1 . 

ΠΕ 

3 

480 

2. 

ΤΕ 

5 

600 

3. 

ΔΕ 

6 

960 

4. 

ΥΕ 

1 

120 


ΣΥΝΟΛΟ 

15 

2.160 


Η απόφαση αυτή έχει αναδρομική ισχύ ενός (1) μη¬ 
νάς να τοιχοκολληθεί στον πίνακα ανακοινώσεων με 
αποδεικτικό και να δημοσιευθεί στην Εφημερίδα της 
Κυβερνήσεως. 

Ζάκυνθος, 1 Νοεμβρίου 2005 

Ο Νομάρχης 
ΔΙΟΝΥΣΙΟΣ ΓΑΣΠΑΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




